«Հանուն Հայաստան պետության» ճակատն, ինչպես հայտնի է, իր առջև խնդիր է դրել կանխել Սերժ Սարգսյանի վարչապետությունը ապրիլի 9-ից հետո, և մարտի 10-ին Ազատության հրապարակում բավականին տպավորիչ հանրահավաք էր կազմակերպել: Հանրահավաքը սպասվածից ավելի մարդաշատ էր, ելույթ ունեցողներն էլ հիմնականում ինչ ասում էին՝ ճիշտ էին ասում: Բայց ե՛ւ քաղաքական, ե՛ւ փորձագիտական շրջանակներում գերիշխում է այն տեսակետը, որ նման շարժումով հաջողության հասնելու շանսերը չնչին են: Այն պարզ պատճառով, որ հաջորդ վարչապետին ընտրելու է Ազգային Ժողովը, իսկ ԱԺ-ում ՀՀԿ-ն բացարձակ մեծամասնություն ունի: